Predsjednik Opštine Nikšić razmotrio je Izvještaj o radu i finansijskom poslovanju Javne ustanove Dnevni centar za djecu sa smetnjama u razvoju i osobe sa invaliditetom Nikšić za 2023. godinu i dao sledeće

**O C J E N E**

1. Javna ustanova Dnevni centar za djecu sa smetnjama u razvoju i osobe sa invaliditetom Nikšić je u 2023. godini uspjela da planski i organizovano realizuje sve aktivnosti, što je doprinijelo kvalitetnom pružanju usluga njenim korisnicima.
2. Rad Dnevnog centra u 2023. godini bio je usmjeren na održavanju, odnosno podizanju nivoa sposobnosti djece i omladine sa smetnjama i teškoćama u razvoju kroz stručni tretman, programe i aktivnosti, podsticanju senzibilnijeg odnosa sredine prema potrebi za njihovim većim uključivanjem u zajednicu i pružanju podrške njihovim porodicama, a sve u cilju kvalitetnijeg funkcionisanja u zajednici.
3. Izvještaj o radu i finansijskom poslovanju Dnevnog centra, kao sveobuhvatnog servisa zaštite posebne i najosjetljivije kategorije stanovništva opštine, pokazuje da se unapređenje, zaštita i promocija prava djece sa smetnjama u razvoju i osoba sa invaliditetom, njihova socijalizacija i integracija u zajednicu na osnovu pružanja jednakih mogućnosti i osposobljavanja za što veću samostalnost u dnevnim aktivnostima, može značajno unaprijediti kroz ovakav oblik rada i funkcionisanja servisa socijalnih usluga.
4. Dnevni centar je i u 2023. godini istrajao na ispunjavanju osnovnih ciljeva zacrtanih njegovim osnivanjem: deinstitucionalizacija ciljne grupe kojoj je namijenjen, sa namjerom da svojim korisnicima bude sveobuhvatan servis socijalne zaštite u kome se pružaju kompleksne usluge: socijalizacija, socijalna i medicinska rehabilitacija, njega, vaspitno-obrazovni rad, slobodne aktivnosti, okupacija sportom, radna okupacija, podrška i savjetovanje roditelja.
5. U izvještajnoj godini nastavljena je tendencija saradnje Dnevnog centra sa svim relevantnim subjektima, kako na opštinskom i državnom nivou, tako i sa onima iz regiona, kao i sa međunarodnim organizacijama i donatorima, čime je rad ove Ustanove prepoznat u lokalnoj zajednici.
6. Organizovanjem edukacija, obuka i stručnih posjeta za osoblje Dnevnog centra stavljen je akcenat na jačanju profesionalnih kapaciteta svih zaposlenih.
7. Nastupima u elektronskim i štampanim medijima zaposleni u Dnevnom centru su značajno doprinijeli promovisanju rada Ustanove.
8. U cilju unapređivanja digitalnog marketinga te profila Dnevnog centra u izvještajnom periodu redovno je ažuriran sajt, putem kojeg je pružana kvalitetnija informisanost zainteresovanoj javnosti.

Na osnovu datih ocjena predsjednik Opštine Nikšić donio je sledeće

**Z A K Lj U Č K E**

1. Usvaja se Izvještaj o radu i finansijskom poslovanju Javne ustanove Dnevni centar za djecu sa smetnjama u razvoju i osobe sa invaliditetom Nikšić za 2023. godinu.
2. Dnevni centar bi i u narednom periodu trebao da preduzima potrebne aktivnosti radi podizanja kvaliteta usluga, promovisanja jednakih prava i mogućnosti djece sa smetnjama u razvoju i osoba sa invaliditetom, njihovoj socijalizaciji, društvenoj integraciji, kao i socijalnoj inkluziji u društvenu sredinu.
3. Neophodno je da Dnevni centar nastavi sa aktivnostima na daljem poboljšanju uslova rada i funkcionisanja Ustanove, a sve u cilju obezbjeđenja kvalitetnog i efikasnog pružanja usluga njenim korisnicima.
4. U narednom periodu potrebno je produbljivanje saradnje sa drugim ustanovama i nevladinim organizacijama relevantnim za poboljšavanje kvaliteta djelatnosti Ustanove, kako bi se unaprijedila uključenost djece i omladine sa smetnjama i teškoćama u razvoju u lokalnu zajednicu.
5. Zaposleni u Dnevnom centru nastaviće i u tekućoj godini da nadograđuju svoja znanja i sposobnosti putem dodatnog obrazovanja, usavršavanja, edukacija i praćenjem savremenih tendencija u oblasti zaštite djece i omladine sa smetnjama i teškoćama u razvoju.

 PREDSJEDNIK

 Marko Kovačević, s.r.